Ocena vrednosti družbe TESLA

3 slide:

Delnica je vrednostni papir, ki predstavlja solastnino v delniški družbi, ki daje delničarju določene pravice. Izdajatelju delnice zagotavljajo trajna finančna sredstva, investitor pa od delnic pričakuje premoženjske pravice. Delnice delimo v 3 skupine:

* Navadne delnice

Navadne delnice pomenijo osnovo za pridobitev trajnih finančnih sredstev v obliki kapitala podjetja. So najbolj rizična oblika vrednostnega papirja, saj mora podjetje najprej plačati vse tekoče izdatke, nato vse obresti od kreditov, šele nato pa na vrsto pridejo imetniki delnic.

* Prednostne delnice

Prednostna delnica daje imetniku fiksno dividendo, torej v naprej določeno višino donosa. V primerjavi z navadno delnico daje prednostna manjši donos, saj je tudi manj rizična.

* Zamenljive prednostne delnice

Take delnice omogočajo imetnikom zamenjavo prednostnih delnic v navadne delnice.

4 slide:

**DIVIDENDE:** Prvo je potrebno seveda ugotoviti ali podjetje izplačuje dividende, potem pa je potrebno ugotoviti, ali je dividenda stabilna in predvidljiva.

Model vrednotenja delnic glede na dividende (DDM) je eden najosnovnejših modelov absolutnega vrednotenja. Model izračuna "resnično" vrednost podjetja na podlagi dividend, ki jih družba izplača svojim delničarjem.

Zakaj uporabljati dividende za vrednotenje podjetja? Ker dividende predstavljajo dejanske denarne tokove, ki gredo delničarju, zato bi vrednotenje sedanje vrednosti teh denarnih tokov moralo dati vrednost, koliko naj bi bile delnice vredne.

**DCF:** Namesto da bi gledali na dividende, model DCF uporablja diskontirane prihodnje denarne tokove podjetja za vrednotenje poslovanja.

Temelji na izračunu vrednosti prostih denarnih tokov FCF, ki jih diskontiramo in seštejemo ter s tem dobimo vrednost celotnega kapitala, od katerega moramo, da dobimo le lastniški kapital, odšteti dolg. Lastniški kapital moramo nato deliti s številom vseh delnic, da dobimo ocenjeno vrednost ene delnice.

Povzetek: Noben model vrednotenja ne ustreza vsaki situaciji, vendar s poznavanjem značilnosti podjetja lahko izberemo model vrednotenja, ki najbolj ustreza situaciji. Poleg tega nismo omejeni samo na uporabo enega modela. Vlagatelji pogosto izvedejo več cenitev, da ustvarijo razpon možnih vrednosti ali naredijo povprečje vseh vrednotenj.

5 slide:

* P/B kazalnik

Ta kazalnik prikazuje vrednost podjetja, če podjetje danes prodamo. Številna podjetja ne rastejo tako hitro kot druga, vendar je lahko njihova vrednost še vedno visoka (knjigovodska vrednost podjetja: zemljišča, zaloge, obveznice, oprema,…)

* P/E kazalnik

Ta kazalnik je razmerje med ceno delnico in dobičkom na delnice. Verjetno je ta kazalnik eden izmed najbolj preglednih, saj nam pokaže kako dolgo bomo rabili, da bomo povrnili vložek v delnico.

* EPS

Je kazalnik profitabilnosti podjetja ter vrednosti delnic oz. čisti dobiček na delnico. Pove nam, koliko dobička na delnico ostane za navadne delničarje, ki ne prejemajo prednostnih dividend. Izračuna se tako, da od čistega dobička podjetja odštejemo prednostne dividende, ter nato delimo s tehtanim povprečjem števila izdanih delnic.